Paus Leo XIV

**Paus Leo XIV**(nosusu i **Robert Francis Prevost**; 14 Manom, 1955) nopo nga luguan tontok do Ponimungan Katolik om poinsundu kumaa  Pogun Dondoung Vatikan, om songulun paus koiso ii nosusu id Amerika Syarikat. Nopili ontok do pogontilan (*conclave*) di 8 Mikat 2025, kopongo do kinapatayon om pinamalabangan di Paus Francis, miampai minomili do ngaran paus sabaagi do "Leo XIV" (Paus Leo kumo-14).

Nosusu id Chicago, Illinois, Amerika Syarikat, tinimpuun di Prevost o gama dau sabaagi karani kumaa do Order of Saint Augustine. Ponuungan dau nopo nga kohompit no gama ii nokoinlaab id Peru mantad 1985 gisom 1986 om 1988 kumaa 1998, sabaagi do tamongpanon (*parochial pastor*), panalad kapananan (*diocese official*), mongingia pangahagan (*seminary*) om ponogori (*administrator*). Nopili isio sabaagi Luguan Singgawa do *Order of Saint Augustine* mantad 2001 gisom 2013, miampai ginumuli id Peru sabaagi Montong do Chiclayo (*Bishop of Chiclayo*) (2015–2023). Ontok 2023, nosiliu isio di Paus Francis sabaagi do Pongimot Boogian do Montong om Monikoon Surupu Lundutimung Mirika Latin, om sabaagi do garagang (*cardinal*) ontok toun dii nogi. Sinaan diti nopo nga nokoingkawas do taang dau sabaagi do monginam paus. 

Leo XIV nopo nga paus koiso do Mirika Sompuu om Peru (maya komomogunan duoon), om paus koduo mantad Amerika. Isio nopo nga paus koiso mantad Rulud Sangti Augustinus om koturu mantad do rulud tumanud do Kolunduan do Sangti Augustinus.  Ngaran "Leo" nopo nga naanu kopihondot do Paus Leo XIII ii nointutunan miampai do sakadai dau id suang pongiaan sosial Katolik.

## Koposion pogulu om pondidikan

Nosusu i Robert Francis Prevost ontok 14 Manom 1955, id Mercy Hospital poinladsong id koiyonon Bronzeville hilo Chicago, Illinois.Tama disio, Mildred (née Martínez) Prevost, nakaanu Ijazah Sarjana Muda id suang gana sains librari mantad Universiti DePaul ontok toun 1947, om tapa disio, Louis Marius Prevost, nopo nga veteran Tentera Laut Amerika Syarikat maso Sangod Pomogunan II om nogi penyelia Watas Sikul Brookwood 167 id Glenwood, Illinois. Kiwaa duo tabang di Prevost, Louis om John.

Pinagayo id Dolton, Illinois, disan kakadayan i miwolit miampai boogian kabaatan do Chicago, ginumayo i Prevost id paroki St.Mary of the Assumption, id nombo sinumikul, modsinding id koir om momuru isio sabaagi mongunguhup altar. Nakaawi isido Pondidikan pintangaan id St. Augustine Seminary High School, iso seminari tokoro id Holland, Michigan, ontok toun 1973, om nokotorimo Suat Kapamagatangan montok kinalantayon akademik, insaru kosuang id katayadan abantug, om nogi momuru sabaagi luguan editor monikid toun, monunurat majlis susumikul om puru National Honor Society. Mampayat nogi isido do abaabayan pidato om pisiwalan. Tinutupan o Gereja St. Mary id Dolton ontok toun 2011 om baino nopo di nga aiso o suang.

Taki om todu id ponong tapa diolo nopo nga ii Jean Lanti Prevost (1876-1960), songulun kusai kiraha Perancis om Itali mantad do Settimo Rottaru, iso bandar misomok do Turin om ii Suzanne Fontaine (2 Mansak 1894 - 10 Gumas 1979), songulun tondu kiraha Perancis mantad Le Havre. Montok nopo taki om todu ponong do tama diolo nga ii Joseph Martinaz, songulun kusai naralatan ii nosusu id Hispaniola om Louise Baquiet (nogi oi'ja Bqquiex), songulun tondu kikulit otuong Creole ii nosusu id New Orleans. 

Ontok toun 1977, nakaanu isio do Timag Wadsut Simbakuro (*Bachelor's Degree in Science*) id gana do sidintob (*mathematics*) mantad Pupuruan Villanova. Tinilombus disio do ponginabasan om nakaanu kagu do Timag Wadsut Kokinoinganan mantad *Catholic Theological Union* id Chicago ontok toun 1982. Kopongo dii, nakaanu nogi isio do Panaga (*license*) id Kotukuon Poinggarit (kotukuon ponimungan Katolik) ontok toun 1984. Ontok 1987, nakaanu isio do Timag Tantagas id Kotukuon Poinggarit mantad Pupuruan Lundutimung Santo Thomas Aquinas id Rom. Nisiwal katantagasan dau nopo nga kiuhu do "Tonggungan Luguan Takawas Momogun id suang Ordo Santo Augustinus" ii mogibooboros kokomoi sinaan luguan ngaawi id iso kotinanan ponimungan. Ontok toun 2014, minanahak do gaa o Pupuruan Villanova kumaa disio do Timag Tapantang Tantagas Koulunan sabaagi pongimaganan kumaa sakadai dau id gana do ponudukan om ponimungan. 

## Kalaja gulu (1977-1998)

### Ponoodoon om timpuunon id pomogunan paado
Ontok wulan Manom 1977, minampayat ii Prevost id Ordo Santo Agustinus, iso komuniti ugama id suang Gorija Katolik, sabaagi songulun novitius (puru wagu ii maamaso popoindalan pinludaan sabaagi puru poimponu). Poingiyon isio id Gorija Immaculate Conception ii poingiliu id koiyonon do Compton Heights, St. Louis, Missouri.  Sontoun kalapas dii, ontok wulan Manom 1978, pinopolombus isio do ikrar koiso dau sabaagi tanda komitmen gulu. Ontok wulan Magus 1981, pinopolombus isio do ikrar sumpah kakal sabaagi puru komuniti dii do timpu poimponu.  Ontok 19 mahas 1982, natahbis ii Prevost sabaagi do paado id Rom, Itali. Upacara dii nopo dii nga nokoindalan id Gorija Santa Monica degli Agostiniani om binuruan di Montong Agung Jean Jadot. 

### Misi id Peru
Ontok toun 1985, minampayat ii Prevost do misi Katolik id siriba Ordo Santo Agustinus id Peru, Amerika Selatan. Pinapapanau isido do timbabaon gorija do hilo kohompit no nosiliu do penasihat wilayah Chulucanas.Kopongo nopupusan do ponginabasan kedokutulan dau, guminuli isio kumaa id Amerika Syarikat do toruhai pogulu gumuli kawagu kumaa do Peru ontok toun 1988. Solinaid do osomok no hopod toun id Peru, minomuruan isio sabaagi luguan iso sikul montok minluda paado miampai monuduk kokomoi undang-undang gorija om monguhup pontadbiran mahkamah gorijawi. Popoindalan nogi isio do kalaja kobajikan om papatayad ugama id koiyonon mosikin om labus bandar.Opurokis ii Prevost mamagayat do tinimungan komulakan id peru montok mampayat id luguan gorija. Moguhup nogi isio do mogiigidu mantad Venezuela ii naadaan do mogiigiyon momogun. 

Ontok pomorintaan Presidon Peru, Alberto Fujimori ii nointutunan miampai do kowoowoyoo taraat dau kumaa pemberontakan kisonjata, minimboros ii Prevost do manantam karaatan tentera om rasuah do politik. Mengecam nogi isio do kootuson karajaan ontok toun 2017 ii pinapalabus di Fujimori mantad panjala miampai aiso kaadangan montok mangsa-mangsa karaatan di pogulu. Koinganan disio mion id Peru nopo nga pinopoingkawas kapadulan di Prevost kumaa isu-isu di au aadang om koganasan. Au isio momusorou po soira kowoyo di tapagon montok no do popolombus pelayanan rohani kumaa koulunan id podalaman di tongomosikin. Id wilayah di noumbalan do kinasou do tinimungan gerila kisonjata ii kiwoyo ekstremis nga nokoumbal isio do maganu hak mogiigiyon momoyon.

## Luguan Wilayah om Luguan Koizaai (1998-2013)
Ontok toun 1998, nopili ii Prevost sabaagi luguan (ointutunan sabaagi Prior Provincial) montok Ordo Santo Agustinus ii poinlongkod id Chicago. Nokoimpuun o timbabaon disio ontok 8 Gomot 1999. Ontok toun 2000, minanahak ii Prevost kasagaan kumaa padoo, James Ray ii nagantung o timbabaon mantad di 1991 gama do natandasan ponyalahgunaan seksual kumaa tangaanak ii poingiyon id St. John Stone Friary id Chicago miampai pengawasan. Pogulu diti, nasagaan ii Ray do mion id koiyonon suai tu koiyonon dii nopo nga poinsomok miampai do sikul. Nga ontok toun 2002, kalapas ponguatkuasaan do kooturan di lobi agaras mantad montong id Amerika, nokoundaliu ii Ray kumaa koiyonon do suai. 

Ontok toun 2001, nopili ii Prevost sabaagi luguan takawas poimponu do Ordo Santo Agustinus (nointutunan sabaagi Prior General) om berkhidmat id jawatan dii solinaid do duo penggal (onom toun) gisom toun 2013. Ontok poingigit isio do jawatan diti, piipiro aduan kokomoi penyalahgunaan seksual nopo nga haro montok Richard McGrath, bagas presiden iso sikul Katolik ii binuruan di tinimungan Ordo Santo Agustinus. Ontok 2017, tinatak ii McGrath mantad jawatan dau kalapas nosoriuk om nokohompit id pornografi tangaanak. Ontok toun 2018, iso laang minonolibamban miampai soginumu $2 juta i naanu id pialatan do Keuskupan Joliet id Illinois om songulun bagas mokiikinobos ii mendakwa di McGrath do *"merogol"* ontok 1990-an. Kopongo nolimpupusan timbabaon sabaagi do Prior General, mantad toun 2013 gisom 2015, berkhidmat ii Prevost sabaagi pongarah pombontukan id iso koiyonon do Chicago id Convent St. Augustine. Suai ko ii, nosiliu nogi isio sabaagi do penasihat gulu om mobi wilayah sabaagi Provinsi *Our Mother of Good Counsel*.  

## Puru Rulud Santo Augustinus
Soira nakaanu kootusan sumiliu gapa' (paado), minampayat i Prevost do Rulud Santo Augustinus (mogigion gapa' Katolik) ontok wulan Manom 1977. Pinopolombus isio pitoruan gulu sabaagi puru mogigion dii ontok Manom 1978 om tinilombus do pitoruan togom ontok Magus 1981. Sontoun katalib dii, nakaanu isio do Timag Wadsut id suang gana Sidkinoingan (*Bachelor's in Theology) mantad *Catholic Theological Union* id Chicago. Ontok minsingilo do hilo, nokoumbal isio sumiliu sabaagi mongingia sondihon montok mato baal sidkamot (*physics*) om sidintob (*mathematics*) maan damoton id iso pongia'an takawas Katolik. 

== Montong Chiclayo (2014-2023) ==
Ontok 3 Milau 2014, pinoposiliu ii Paus Franciscus di Prevost sabaagi pontadbir apostolik ( timbabaon sementara montok manarampas tongo montong) montok Tongo Montong id Chiclayo do Peru om nogi sabaagi montong titular Sufar. Isio nogi nga noonuan pamalahawan sabaagi do montong sundung do au manarampas iso tongo montong ontok timpu dii. Ontok 12 Momuhau 2014, natahbis i Prevost sabaagi montong mantad di Montong Agung James Green, Duta Apostolik kuminaa do Peru, id Katedral Saint Mary id [[Chiclayo]]. Ontok 26 Manom 2015, nosiliu isio maya rasmi sabaagi Montong Chiclayo. Sabaagi somboogian mantad do pibatasan miampai Gorija, nosiliu isio sabaagi do wargapogun Peru pogulu mongigit do jawatan dii. 

Ontok 13 Madas 2019, nosiliu ii Prevost sabaagi do puru Kongregasi montok Rohaniwan, iso kotinanan ii manarampas panarampasan rohani para rohaniwan (imam) Katolik. Ontok 15 Ngiop 2020, nosiliu isio sabaagi pontadbir apostolik id Callao. Ontok 21 Milau 2020, nosiliu isio kuminaa id suang do Kongregasi montok Montong, iso kotinanan ii manarampas hal ehwal tongo montong id posorili pogun. Suai ko timbabaon gorija, berkhidmat nogi isio id Persidangan Montong Peru. Id pialatan do 2018 gisom 2020, minongigit isio jawatan toponsol sabaagi presiden Komisi Pondidikan om Koubasanan. Minanakadai nogi isio kumaa Caritas Peru. Ontok Gomot 2021, pinapaharo isio do pirubaan peribadi miampai Paus Franciscus, ii pinopoimbulai spekulasi kokomoi timbabaon kawaawagu dau id [[Chicago]] toi ko' [[Rom]].  

Ontok nosiliu do Montong Chiclayo, nokotoguang ii Prevost do tuduan kokomoi woyo disio monoguang do kiis penyalahgunaan seksual kumaa piipiro paado. Ontok toun 2007, duo paado kingaran do Ricardo Yesquén Paiva om Eleuterio Vásquez Gonzáles nopo nga nadakwa menyalahgunakan piipiro mangsa. Mangsa dii nopo nga minonondos dii Prevost do au pinopoindalan do ponoriukan kumaa kiis diolo maya osorisid. Pinolombus do Montong id Chiclayo do nokoindalan ngaawi di Prevost do prosedur di kotunud om nokoruba do mangsa om pinopoimpuun do ponoriukan kanonik (proses ponoriukan id suang gorija) ii pinaatod kumaa Dikasteri montok Ponudukan Kotumbayaan, miampai kotinanan gorija ii monoguang kiis miagal diti. Sundung do ingkaa, ontok toun 2024, mendakwa o mobi do mangsa do ponoriukan dii nopo nga au pinoindalan do poimponu om kiwaa nogi ruputan mantad *America Television* ii pinopolombus do katangaban kokomoi do ahal diti.   

Sabaagi respon kumaa poguhatan kokomoi tondos dii, minomboros i Prevost do "Nung iyokoyu nga mangsa montok penyalahgunaan seksual mantad songulun paado, poruputon no." Pedro Salinas, songulun wartawan di minonoriuk skandal ponyalahgunaan id Sodalitium Christianae Vitae, iso tinimungan gorija ii nougar, pinopolombus di binoros di Prevost nopo nga sokodung kumaa mangsa penyalahgunaan seksual om nokito sabaagi do songulun ii milo tumboyoon id Peru. Minomboros nogi ii Salinas do piipiro pihak ii nokohompit id skandal dii nopo nga kohompit piipiro paado om elit politik mikomoi do Sodalitium ii manu kanto do paparatu ngaran di Prevost. Maya poimponu, kokito ii Salinas do koimaan om pondirian di Prevost nopo nga mikomoi do ponginsamakan politik om teologi Paus Franciscus ii poposotol do ponginwoguan id Gorija Katolik, kohompit no monolibamban do isu penyalahgunaan seksual di lobi apatong.    

== Dikasteri montok Tongo Montong (2023-2025) ==
Ontok 30 Milatok 2023, nosiliu di Paus Franciskus ii Prevost sabaagi do Prefek Dikasteri montok Tongo Montong. Sabaagi Prefek, kitonggungan isio do manahang om poposogu calon di kosudong do silihon sabaagi montong id sompomogunan. Miampai pelantikan diti, noonuan nogi isio do gaa sabaagi montong agung-montong emeritus Chiclayo ii kirati do isio nopo nga kakal po iktiraf sabaagi do uskup agung, nga au nodii manapanai kouskupan dii maya opurokis. Ontok 30 Manom 2023, kinakat isio di Paus Fransiskus sabaagi do kardinal-diakon montok Chapel Santa Monica degli Agostiniani id Rom. Sabaagi kardinal-diakon, mongigit isio jawatan id kolegium kardinal miampai do luguan gorija katolik ngaawi ii totos takawas. Poranan disio nopo nga sabaagi Prefek Diskasteri montok Tongo Montong om agayo o rahung id Gorija Katolik tu kohompit maya potilombus id proses pomilian calon montok jawatan paus id timpu dumontol.  

Ontok 6 Mansak 2025, kinakat di Paus Fransiskus ii Prevost kumaa topong garagang-montong (*cardinal-bishop*), iso taang di lobi akawas ko mantad garagang-muripon (*cardinal-deacon*). Nosiliu nogi isio montok monurung id Komontongon Somokdondoung Albanu, iso komontongon ii poingiliu id labus Rom.

== Paus (2025 - baino) ==
Ontok 8 Mikat 2025, ontok tadau koduo do [[konkalf kopausan 2025]], nopili ii Prevost sabaagi paus kumo-267 [[Gorija Katolik]]. Nosiliu isio sabaagi paus koiso mantad Amerika Utara om nogi paus koiso mantad Amerika Syarikat. Kopongo pomilian dau, minomili isio do ngaran sabaagi do Leo XIV sabaagi ngaran kopausan dau. 

== Pomogoritan ==
*Artikol gulu: Bibliografi Paus Leo XIV''

## Intangai nogi

* Kardinal di winonsoi di Francis
* Kointayadan do paus

## Nuut


## Sukuon

## Noputan labus
 

* Prevost Card. Robert Francis, O.S.A.. Holy See Press Office. Archived from the original on October 1, 2023
* 
* [self-published]
* The College of Cardinals Report: Cardinal Robert Francis Prevost, O.S.A